MJD ตั้งบริษัทย่อยใหม่ ลุยธุรกิจนายหน้า-ที่ปรึกษาด้านอสังหาฯ
MJD ตั้งบริษัทย่อยใหม่ ทุนจดทะเบียน 8 ลบ. ลุยธุรกิจนายหน้า-ที่ปรึกษาด้านอสังหาฯ 
16 ธ.ค. 2559

นายสุริยา พูลวรลักษณ์ กรรมการบริหารและกรรมการผู้จัดการ บริษัท เมเจอร์ ดีเวลลอปเม้นท์ จำกัด (มหาชน) หรือ MJD ระบุว่า ในการประชุมคณะกรรมการบริษัท ที่ประชุมได้มีมติอนุมัติการจัดตั้งบริษัทย่อย จำนวน 1 บริษัท เพื่อรองรับการประกอบธุรกิจอสังหาริมทรัพย์ของกลุ่มบริษัท ชื่อบริษัท เมเจอร์ ดีเวลลอปเม้นท์ พร็อพเพอร์ตี้ คอนซัลแทนท์ จำกัด ประเภทธุรกิจนายหน้า ตัวแทน และทีปรึกษาทางด้านอสังหาริมทรัพย์ ทุนจดทะเบียน  8,000,000 บาท แบ่งเป็นหุ้นสามัญ จำนวน 80,000 หุ้น มูลค่าหุ้นละ 100 บาทสัดส่วนการถือหุ้น MJD ถือหุ้น 99.99% โดยใช้เงินทุนหมุนเวียนของบริษัท